CELEX: 32010R0372
Language: sk
Date: 2010-04-30 00:00:00
Title: Nariadenie Komisie (EÚ) č. 372/2010 z  30. apríla 2010 , ktorým sa stodvadsiaty šiestykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom

1.5.2010   
            
            
               SK
            
            
               Úradný vestník Európskej únie
            
            
               L 110/22
            
         NARIADENIE KOMISIE (EÚ) č. 372/2010
   z 30. apríla 2010,
   ktorým sa stodvadsiaty šiestykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (1), a najmä na jeho článok 7 ods. 1 písm. a) a článok 7a ods. 1 (2),
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 22. apríla 2010 Výbor Bezpečnostnej rady OSN pre sankcie rozhodol o pridaní dvoch fyzických osôb do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov, a o vymazaní jednej fyzickej osoby z tohto zoznamu.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia ustanovené v tomto nariadení účinné, malo by toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. apríla 2010
      
         
            Za Komisiu
         
         
            v mene predsedu
         
         João VALE DE ALMEIDA
         
            generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9.
   
      (2)  Článok 7a bol vložený nariadením (EÚ) č. 1286/2009 (Ú. v. EÚ L 346, 23.12.2009, s. 42).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      
                  1.
               
               
                  Pod nadpis „Fyzické osoby“ sa dopĺňajú tieto záznamy:
                  
                              a)
                           
                           
                              „Mohamed Belkalem [alias a) Abdelali Abou Dher, b) El Harrachi]. Dátum narodenia: 19.12.1969. Miesto narodenia: Hussein Dey, Alžír, Alžírsko. Štátna príslušnosť: Alžírsko. Ďalšie informácie: a) údajne sa zdržiava v Mali, b) meno otca je Ali Belkalem, meno matky je Fatma Saadoudi; c) člen organizácie The Organization of Al-Qaida in the Islamic Maghreb. Dátum zaradenia do zoznamu uvedený v článku 2a ods. 4 písm. b): 22.4.2010.“
                           
                        
                              b)
                           
                           
                              „Tayeb Nail [alias a) Djaafar Abou Mohamed, b) Abou Mouhadjir, c) Mohamed Ould Ahmed Ould Ali]. Dátum narodenia: a) približne rok 1972, b) 1976 (Mohamed Ould Ahmed Ould Ali). Miesto narodenia: Faidh El Batma, Djelfa, Alžírsko. Štátna príslušnosť: Alžírsko. Ďalšie informácie: a) údajne sa zdržiava v Mali, b) meno otca bolo Benazouz Nail, meno matky je Belkheiri Oum El Kheir; c) člen organizácie The Organization of Al-Qaida in the Islamic Maghreb. Dátum zaradenia do zoznamu uvedený v článku 2a ods. 4 písm. b): 22.4.2010.“
                           
                        
            
                  2.
               
               
                  Zo zoznamu pod nadpisom „Fyzické osoby“ sa vypúšťa tento záznam:
                  „Ahmed Said Zaki Khedr [alias a) Ahmed Said Al Kader, b) Abdul Rehman Khadr Al-Kanadi, c) Shaikh Said Abdul Rehman, d) Al-Kanadi, Abu Abd Al-Rahman]. Dátum narodenia: 1.3.1948. Miesto narodenia: Káhira, Egypt. Štátna príslušnosť: Kanada. Ďalšie informácie: údajne zomrel v októbri 2003.“